CELEX: 31992R1489
Language: el
Date: 1992-06-09 00:00:00
Title: Κανονισμός (ΕΟΚ) αριθ. 1489/92 της Επιτροπής της 9ης Ιουνίου 1992 περί καθορισμού του ανώτατου επιπέδου της τιμής αποσύρσεως για τις τομάτες θερμοκηπίου κατά τη διάρκεια της περιόδου 1992

Avis juridique important

|

31992R1489

Κανονισμός (ΕΟΚ) αριθ. 1489/92 της Επιτροπής της 9ης Ιουνίου 1992 περί καθορισμού του ανώτατου επιπέδου της τιμής αποσύρσεως για τις τομάτες θερμοκηπίου κατά τη διάρκεια της περιόδου 1992  

Επίσημη Εφημερίδα αριθ. L 156 της 10/06/1992 σ. 0013 - 0013

ΚΑΝΟΝΙΣΜΟΣ (ΕΟΚ) αριθ. 1489/92 ΤΗΣ ΕΠΙΤΡΟΠΗΣ  της 9ης Ιουνίου 1992  περί καθορισμού του ανώτατου επιπέδου της τιμής αποσύρσεως για τις τομάτες θερμοκηπίου κατά τη διάρκεια της περιόδου 1992Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1156/92 (2), και ιδίως το άρθρο 18 παράγραφος 1 τελευταίο  εδάφιο,  Εκτιμώντας:  ότι η αγορά των τοματών θερμοκηπίου παρουσιάζει χαρακτηριστικά διαφορετικά από εκείνα της αγοράς τοματών υπαίθρου- ότι οι τομάτες θερμοκηπίου περιλαμβάνουν, κατά το μεγαλύτερο μέρος, προϊόντα των ποιοτικών κατηγοριών "extra" και "Ι", οι τιμές των οποίων  είναι σαφώς υψηλότερες από εκείνες των προϊόντων υπαίθρου-  ότι, προκειμένου να εξασφαλισθεί μια πιο αποτελεσματική στήριξη της αγοράς των τοματών θερμοκηπίου, πρέπει να παρασχεθεί στις οργανώσεις παραγωγών ή στις ενώσεις των οργανώσεων αυτών η δυνατότητα να καθορίζουν την τιμή αποσύρσεώς τους σε επίπεδο ανώτερο  της κοινοτικής τιμής αποσύρσεως- ότι, σύμφωνα με τις διατάξεις του άρθρου 18 παράγραφος 1 τελευταίο εδάφιο του κανονισμού (ΕΟΚ) αριθ. 1035/72, αποδεικνύεται δικαιολογημένος ο καθορισμός του ανώτατου επιπέδου της τιμής αποσύρσεως των προϊόντων αυτών διά  της εφαρμογής στις τιμές, στις οποίες έχουν καθοριστεί για την περίοδο εμπορίας 1991, μιας μεταβολής της ίδιας τάξεως με εκείνη που ελήφθη υπόψη από το Συμβούλιο κατά τον καθορισμό των τιμών βάσεως και των τιμών αγοράς για τις τομάτες για την περίοδο  1992-  ότι είναι αναγκαίο να καθοριστεί μια ανώτατη τιμή απόσυρσης για τις τομάτες θερμοκηπίου, η οποία είναι εφαρμοστέα στην Ισπανία και στην Πορτογαλία για την περίοδο 1992- ότι φαίνεται να δικαιολογείται ο καθορισμός αυτής της ανώτατης τιμής αμοιβαίως, σε  73,3 και 86,6 % της ανώτατης τιμής που είναι εφαρμοστέα στην Κοινότητα των Δέκα για να ληφθεί υπόψη η διαφορά που υφίσταται μεταξύ των τιμών βάσης και των τιμών αγοράς που είναι εφαρμοστέες στην Κοινότητα των Δέκα και των αντίστοιχων τιμών που είναι  εφαρμοστέες στην Ισπανία και στην Πορτογαλία για την περίοδο 1992-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την περίοδο εμπορίας 1992, οι οργανώσεις παραγωγών ή οι ενώσεις των οργανώσεων αυτών δύνανται να καθορίζουν, για τις τομάτες θερμοκηπίου, τιμές αποσύρσεως οι οποίες να ευρίσκονται κατά ανώτατο όριο στα ακόλουθα επίπεδα σε Ecu ανά 100  χιλιόγραμμα καθαρού βάρους:         Κοινότητα των 10  Ισπανία  Πορτογαλία       Ιούνιος (από 11 έως 20)  (από 21 έως 30)  30,21  27,79  22,14  20,37  26,16  24,07  Ιούλιος (από 1 έως 10)  (από 11 έως 20)  (από 21 έως 31)  26,02  24,37  22,59  19,07  17,86  16,56  22,53  21,10  19,56  Αύγουστος  22,59  16,56  19,56  Σεπτέμβριος  22,59  16,56  19,56  Οκτώβριος  22,59  16,56  19,56  Νοέμβριος  22,59  16,56  19,56       Άρθρο 2  Οι οργανώσεις παραγωγών κοινοποιούν στις εθνικές αρχές τα ακόλουθα στοιχεία τα οποία ανακοινώνονται από τις τελευταίες στην Επιτροπή:  - την περίοδο κατά τη διάρκεια της οποίας εφαρμόζονται οι τιμές αποσύρσεως,  - τα επίπεδα των προβλεπόμενων και εφαρμοζόμενων τιμών αποσύρσεως.  Άρθρο 3  Ο παρών κανονισμός αρχίζει να ισχύει στις 11 Ιουνίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 9 Ιουνίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 118 της 20. 5. 1972, σ. 1. (2) ΕΕ αριθ. L 122 της 7. 5. 1992, σ. 3.